
ПОКАНА ЗА ИЗРАЗЯВАНЕ НА ИНТЕРЕС

Община Ардино кани потенциални кандидати за предоставяне на услугата „Ранна интервенция на уврежданията чрез създаване на Център за ранна интервенция на уврежданията” (позиция социален работник) по Проект „Предоставяне на интегрирани социални услуги с цел превенция в ранна детска възраст и активно социално включване”, финансиран със заемни средства (Заем 7612 BG) от Международната банка за възстановяване и развитие в размер на 31.39 милиона евро по Проекта за социално включване. Подробна информация за Проекта за социално включване може да бъде намерена на електронната страница на Проекта: http://www.mlsp.government.bg/sip. Техническо задание за изпълнение на поръчката може да бъде намерено на електронен адрес www.ardino.bg.

1. Кандидатите следва да отговарят на следните изисквания:

1.1.  Основни изисквания  

· да са физически лица;

· да имат висше образование - завършена образователна степен бакалавър/магистър с професионално направление „Социални дейности”, „Социална педагогика”, „Здравен и социален мениджмънт”, „Социална работа с деца и семейства” или друго направление със социална насоченост;

· да имат професионален опит не по-малък от 2 години в областта социалните или здравните дейности;

· да познават нормативната уредба в областта на закрилата на детето и социалните услуги;
· да притежават компютърна грамотност;
· да не са осъждани за умишлено престъпление от общ характер;
· да не са служители в държавна, областна или общинска администрация или в други държавни/общински предприятия и институции;

· да не са в конфликт на интереси;

· да не са  участвали в разработването на Проект „Предоставяне на интегрирани социални услуги с цел превенция в ранна детска възраст и активно социално включване” на община Ардино.
1.2. Специфични изисквания  

Ще се счита за предимство: 

· да имат практически опит в работа с деца с увреждания и техните семейства или в изпълнение на проекти в областта на социалните услуги за деца с увреждания, здравеопазването, образованието, предучилищната подготовка или социалното включване на деца с увреждания;

· да познават спецификата на социалната работа с деца с увреждания и техните родители и др.

2. Условия на поканата
Заинтересованите кандидати следва да изпратят професионална биография, с подробно описание на изискуемите в т. 1 квалификация и опит, не по-късно от 17.00 ч. на 14.08.2014 г. 

Кандидатите ще бъдат оценявани за опит и квалификация съгласно процедурите, описани в указанието на Световна банка „Избор и наемане на Консултанти от заемополучатели на Световна банка” (последно издание) и в съответствие със следните критерии:

(1)
специфичен опит, съответстващ на заданието
- 30
(2)
квалификации и компетентност за изпълнение на заданието
- 70




Общо точки   - 100

Заинтересуваните Консултанти могат да получат допълнителна информация на адреса по-долу всеки работен ден (понеделник – петък) от 08.00 до 17.00 часа. 

Документите могат да се изпращат:
- на електронен път на адрес:

ardino@abv.bg
- на хартия на адрес:

гр.Ардино, ул. „Бели брези” №31
РЕСМИ МУРАД
Кмет на община Ардино

_____________________________________________________________________
Република България, област Кърджали                                                                                     
гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
